סתיו לבן
ושוב ירדה עלינו שיירת חסידות,; בדרך מן השלג אל השמש.; ובחולצת שבת הלבינו השדות,; לקראת הסתיו ארצי חמה נושמת.; הנה יורד הסתיו עם השקיעה העצובה,; על דרך העפר ועל עקבות האהבה.; על מרחבי השלף ולובן הכותנה,; על פני האנשים צרובי הקיץ.; על משעולי העדר צונח האבק,; עלי האזדרכת בסחרחורת.; ראשי החצבים שוב עולים מן המחנק,; שבין ראש השנה לבין החורף.; הנה יורד הסתיו עם השקיעה העצובה...; נשוב ונעבור בין חמה לבין ענן,; על דרך העפר המתחדשת.; על פני שדות הכותנה העומדים בעירומם,; בין ברק הממטרות לבין הגשם.; הנה יורד הסתיו עם השקיע העצובה...; 